# Albania

Republica d'Albania Republika e Shqipërisë :
| Mottu: ' ||
| Lingue ufficiali | albanese |
| Capitale | Tirana (602.041 ab. / 2008) |
| Pulitica ||
| Forma di guvernu | Republica parlamentare |
| Presidente | Ilir Meta |
| Primu Ministru | Edi Rama |
| Indipendenza | 1912 |
| Entrata in l'ONU | u 14 di dicembre 1955 |
| Superficia ||
| Tutale | 28.748 km² |
| Acque | 4,7 % |
| Pupulazione ||
| Tutale | 3.600.523 ab. |
| Densità | 125 ab./km² |
| Geografia ||
| Cuntinente | Europa |
| Fusu orariu | UTC +1 |
| Ecunumia ||
| Muneta | |
| Energia | |
| Varie ||
| Duminiu internet | .al |
| Indicativu telefonicu | +355 |
| Siglu autom. | AL |
| Innu | |
| Festa naziunale | |
L'Albania (in albanese Shqipëria), ghjè un Statu d'Europa, ind'i Balchani. A capitala di stu paese hè Tirana. Cunfina à u nordu-uvestu incù u Montenegru, à u nordu-estu incù u Kosovu, à livente incù a Macedonia è à u meziornu incù a Grecia.
L'Albania hè una Ripùblica Parlamentare. L'attuale Primu ministru hè Sali Berisha (dipoi u 2005), u Presidente di a Ripùblica essendu invece Bamir Topi (dipoi u 2007). A lingua ufficiale di u paese hè l'albanese.

### Storia

L'Albanesi scendenu da l'Illyriani, un populu indo-auropeanu.
* -168 : Roma conquista u Reame Illyrianu
* 395 : l'Albania face partita di l'Imperiu Rumanu d'Oriente
* 1190 : u Principu Progon riesce à crià un reame albanese independente, chi durò fin'à u mezzu di u seculu 1200
* 1443 : Skanderbeu (Ghjorghju Kastrioti)proclama a ristaurazione di u principatu libaru di Albania.
* 1444 : Vittoria di Skanderbeu nant'à i Turchi in Domosdova.
* 1468 : Morte di Skanderbeu
* 1478 : I Turchi riprendonu Kruje, a capitale di u principatu libaru.
* 25/01/1479 : Venezia cede ai Turchi Skoder è Kruje.
* da u seculu 1500 à 1700 : u paese si converte à l'Islamu
* 1912 : l'Albania diventa independente
* 1939 : occupazione da l'Italia
* 1943 : u Partitu Communistu piglia u cuntrollu di u Fronte di Liberazione Naziunale albanese
* novembre 1944 : l'Albania hè guvernata da un guvernu communistu
* 1946 : fù pruclamata a Ripublica Populare d'Albania, cù Enver Hoxha cume capimachja
* 1991 : caduta di u regime communistu

### Pulitica

L'Albania hè una ripùblica.

### Economia

L'Albania hè unu di i paesi i più povari d'Auropa, per via di u cascu communistu. L'isulamentu hà avutu assai cunsequenze nant'u pianu economicu. U so PIB hè di 22,59 milliardi di dollari (in 2009), ciò chì ne face u 117u paese (più o menu u livellu di u Senegal). U PIB per abitante hè di 6000$.
U paese cunnosce un disimpiegu di 15%. L'inflazione era di 9% in lu 2005, ma fù ridutta à 4% in lu 2008.
L'agricultura riprisente un quartu di u Produttu Internu Bruttu, hè u transfarimentu di rivenuti 14%. Ma a crescita di u paese hè una di e più forte d'Auropa, essendu circa 6%. U turisimu hè avale unu di i settori i più dinamichi di l'econumia albanesa. U settore di l'energia hè ancu prumessu à una crescenza maiò, dopu a scuperta di grande riserve di petrollu hè di gasu.
A muneta officiale hè u lek.
L'Albania face partita di l'Organisazione Mondiale di u Cummerciu (OMC).

## Demografia

L'Albania hè un paese assai omogeneu etnicamente, cù 94% di populazione albanese.
U paese cunnosce una grande emigrazione.

### Cultura

L'Albanesi si dividenu in dui gruppi :
* i Geghi (nordu)
* i Toschi (sudu)
70% di a populazione si dice musulmana. Ci sò ancu qualchi catolichi è ortodossi.. E divisione religiose ùn ghjocanu un role importante, cume lu mostra u dettu seguente : «Feja e shqiptarit është shqiptaria» (a fede di l'Albanese hè l'Albania). E a politica atea d'u guvernu Hoxha hà riducitu u sintitu religiosu.

## Da vede dinò

* Maffia Albanesa

## Rifiramenti

* ↑ US Department of State International Religious Freedom Report 2006
* Infurmazione à propositu di l'economia : CIA World Factbook Archiviu 2018-12-24 at the Wayback Machine (in inglese)

### Ligami

* President i Republikës së Shqipërisë / Situ di u presidente di a Ripublica Albanesa Archiviu 2012-07-16 at the Wayback Machine